Talle skoolkinders beseer in ongelukke - Maroela Media
Een van die taxi's in die Bloemfontein-ongeluk. Foto: ER24
Minstens 12 skoolkinders is Maandagoggend in twee afsonderlike botsings in Johannesburg en Bloemfontein beseer.
Volgens Athlenda Mathe, woordvoerder van Netcare 911, is agt kinders beseer toe die minibustaxi wat hulle skool toe geneem het om 07:40 teen 'n konstruksievoertuig in Zulustraat in Soweto gebots het.
Die tweede taxi wat in die Bloemfontein-botsing betrokke was. Foto: ER24
"Altesaam 14 kinders was in die taxi toe die botsing plaasgevind het. Agt kinders het matige beserings opgedoen," het Mathe gesê. Die beseerdes is met ambulanse na nabygeleë hospitale geneem vir verdere behandeling.
In Bloemfontein het twee minibustaxi's, wat altesaam 28 skoolkinders vervoer het, by die oorgang van Harvey- en Valkweg gebots.
Russel Meiring, woordvoerder van ER24, het gesê slegs vier kinders het beserings opgedoen. "Die vier kinders, vermoedelik vyf jaar oud, is op die toneel behandel en na die Pelonomi-hospitaal geneem vir verdere behandeling," het Meiring gesê.
Die oorsake van die botsings word ondersoek.
Bloemfontein ER24 Johannesburg Netcare 911
Taxi's moet meer sorg aan die dag lê dan sal daar minder ongelukke wees. Eder laat kom as met beserde kinders.
Dit is waar sit elke dag in verkeer en sien hoe die taxis jaag soos bankrowers en weg kom daarmee verontagsaam alle padreels en maak hulle eie pad deur verkeer soms op sypadjies of sommer op sper en geel strepe hulle het mos hulle eie stel padreels waaronder ons nie tel nie!!!!!
So is dit die een botsing na die ander en niks word daaraan gedoen nie.
Hierdie taxis is 'n groot gevaar op die pad. Hulle jag soos mal mense van punt a na punt b solank hulle vol taxis het.
28 Kinders in 'n Taxi? ???
en die kern woord hier is TAXI…..dis omdat hulle soos besetenes ry en absoluut geen agting het vir hulle passassiers se veiligheid nie
Ons sien elke dav op die N4 vanaf Witbank hoe die spietkops die oudns vang teen die afdraend. 15 km nader aan Pretoria gaan die taxis mal sonder 'n enkele spietkop teenwoordig. Dit is tyd dat ons as die belastingbetalers ons belange afdwing deur 'n belastingboikot. Verkieding help nie.
Webber · 4 jare gelede
Altesaam 28 Kinders in twee taxis Manie.
Hartman · 4 jare gelede
Ek wil iets vra? Wat het swart nuus in swart woonbuurte met afrikaners, boere of afrikaans uit te waai?